דינה שנהב

דינה שנהב (נולדה ב-8 בפברואר 1968) היא אמנית ישראלית.

==ביוגרפיה==
D.O.A.{{כ}} (2015)
מרכבה (2019)
דינה שנהב נולדה בירושלים בשנת 1968. אמה היא הסופרת חיה שנהב ואביה היה האמן והרסטורטור, דודו שנהב. בן זוגה הוא האמן דורון סולומונס. היא למדה אמנות ב ואת לימודי התואר השני למדה באוניברסיטת חיפה. משנת 2004 היא מרצה במדרשה לאמנות בבית ברל.

יצירותיה של שנהב עוסקת, ברובן, ביחסי הגומלין שבין האדם והטבע ובמורכבות הנגזרת ממעמדו של האדם כשולט וכנשלט בהקשרים ארכאולוגיים, אקולוגיים, פוליטיים וחברתיים. הנושאים שבהם היא מטפלת מאופיינים בגוון אפוקליפטי, בין אם אלה סיטואציות של עימותים אלימים: מלחמה במזרח התיכון או סיפורים מהתנ"ך שבמרכזם קונפליקט, ובין אם זה חורבן וכיליון בהקשר אקולוגי אוניברסלי. בכל אלו, היא בוחנת את הפרדוקס המאפשר את קיומן הבו-זמני של אכזריות, אלימות וכוחנות לצד רוך, חמלה ואנושיות.

עיסוקה המתמשך בקונפליקטים בא לידי ביטוי לא רק במישור רעיוני אלא גם בבחירת החומרים שאיתם היא עובדת, ביניהם ספוג, פחם, חרוזים, פייטים, בדים, פלסטיק, ועוד.

תערוכתה "D.O.A" (2015), היא מיצב המתאר את סביבת מגוריו של צייד, עשוי כולו מספוג צהוב וחיוור ובו בקתה של הצייד על תכולתה מרובת פרטים, כגון: רובים, סכינים, גרזינים, בעלי החיים הניצודים, שולחן המטבח שלו, מדפים ושאריות מזון שכמו נותרו על השולחן בטרם עזב. הכל מפוסל בדייקנות, תוך הדגשת הניגוד שבין רכות החומר לבין נוקשות החפצים הדוממים העשויים ממנו.

בתערוכתה "מרכבה" (2019) בנתה שנהב טנק מרכבה גודל ממדים מספוג, הנראה כפורץ את קיר הגלריה וכובש כמעט את כל החלל. כלי מלחמה זה נחשב לאחד המתקדמים בעולם עתיר טכנולוגיה וכישורים מבצעיים ומשימתו הרס והשמדה. אלא שהחומריות המסיבית מקבלת כאן תפנית והופכת אוורירית, כמעט כזו שמגע קל ימוטט אותה. ההיפוך שבין התוקפנות והאלימות שמייצג כלי המלחמה לעומת המסה והמוצקות, שניטלו ממנו, יכולת התפקוד ההרסנית שנוטרלה, כושר המיגון שנחשף לפגיעות, הריקון מכל פונקציה שיכולה לאותת עוינות מיליטנטית. כל אלו מוקצנים עד לאבסורד. נראה ששנהב מאתגרת את המתבונן להשתאות מול שונות זו של האובייקט, האדיש והתלוש, באירוניה וגם בכובד ראש.

באוקטובר 2020 נפתחה תערוכת יחיד של שנהב בשם "מנהרה" במוזיאון הרצליה לאמנות עכשווית.

==השכלה==
*1992-1989 - המדרשה למורים לאמנות, רמת השרון
*2004 - לימודי השלמה לתואר ראשון, בית הספר לאמנות - המדרשה, מכללת בית ברל
*2008 - תואר שני באמנות, החוג לאמנות יצירה, אוניברסיטת חיפה.

==פרסים==
*1992 - מלגת הצטיינות, המדרשה לאמנות, רמת השרון
*2002 - פרס אמן צעיר, משרד התרבות והספורט
*2007-2005 - מלגת אמן-מורה, משרד התרבות והספורט
*2008 - מלגת שהייה, רדיוס, קיל, גרמניה
*2009 - פרס אברהמי, בית קנר, גלריה עירונית לאמנות, ראשון לציון
*2013 - פרס שרת התרבות והספורט, משרד התרבות והספורט.

==תערוכות==
===תערוכות יחיד נבחרות===

===תערוכות קבוצתיות נבחרות===

==קישורים חיצוניים==

* 
* 
* [https://www.nogagallery.com/portfolio_page/dina-shenhav/ דינה שנהב] באתר גלריה נגא
* [http://www.dinashenhav.com/documents/S713647.pdf דינה שנה: סוף היער, גלריה טבי דרזנר, 2008]
* יובל סער, [https://www.prtfl.co.il/archives/118850 מעשה המרכבה של דינה שנהב], פורטפוליו, 10 בספטמבר 2019
<div class="mw-content-ltr">
* [http://www.z-n-e.info/?root=2&kat=84&id=261&lang=en Dina Shenhav, Scenario, Gutman Art Museum, 2011]
* Carissa Chesanek, [https://www.wework.com/ideas/growth-innovation/3-artists-to-watch-during-miamis-art-basel Three artists to watch during Miami’s Art Basel], wework, December 2, 2015
* [https://embassies.gov.il/miami/newsandevents/calendar-of-events/pages/israeli-artist-dina-shenhav---d-o-a--exhibit-@-artcenter-south-florida-.aspx DINA SHENHAV: D.O.A.], Consul General of Israel in Miami, 2015
* [https://outset.org.uk/supported-projects/dina-shenhav-at-d-o-a-2015/ DINA SHENHAV‘D.O.A.’, 2015], outset, 2015
* [https://www.miamiherald.com/entertainment/visual-arts/art-basel/article47457445.html Critic’s pick: Dina Shenhav], Miami Herald
</div>

==הערות שוליים==

קטגוריה:פסלות ישראליות
קטגוריה:פסלים ישראלים
קטגוריה:בוגרות המדרשה לאמנות
קטגוריה:בוגרי המדרשה לאמנות
קטגוריה:ישראליות זוכות פרסים: אמנות
קטגוריה:סגל המדרשה לאמנות
קטגוריה:ישראליות שנולדו ב-1968
קטגוריה:ישראלים שנולדו ב-1968